CENTAR ZA REHABILITACIJU RIJEKA

Kozala 77/B, Rijeka

Klasa: 112-01/22-02/3

Urbroj: 2170/01-62-02-01-22-1

U Rijeci, 6.5.2022.

Temeljem suglasnosti Ministarstva rada, mirovinskog sustava, obitelji i socijalne politike KLASA: 100-01/22-02/90, URBROJ: 524-08-01-02/7-22-2 od 22.2.2022. i članka 41. Statuta Centra za rehabilitaciju Rijeka, ravnateljica raspisuje

JAVNI NATJEČAJ

za prijam u radni odnos

**kućni majstor** - 1 izvršitelja/ica na neodređeno puno radno vrijeme

Uvjeti:

* završeno srednjoškolsko obrazovanje tehničkog usmjerenja
* 1 godina radnog iskustva u traženom zvanju i stupnju,
* položen vozački ispit B kategorije,
* položen ATK ispit za ložača ili kotlovničara,
* probni rad 2 mjeseca.

Mjesto rada: Rijeka

Uz pisanu prijavu, kandidati/kandidatkinje trebaju priložiti:

- životopis

- dokaz o završenom srednjoškolskom obrazovanju (preslika svjedodžbe)

- presliku važeće osobne iskaznice

- presliku potvrde o podacima evidentiranim u matičnoj evidenciji HZMO

- uvjerenje o nekažnjavanju (ne starije od 3 mjeseca)

- presliku vozačke dozvole B kategorije

- presliku važećeg uvjerenja o položenom ATK ispitu za ložača ili kotlovničara

Isprave se prilažu u neovjerenoj preslici, a prije izbora kandidata predočit će se izvornik ili ovjerena preslika. Potpunom prijavom smatra se ona koja sadrži sve podatke i priloge navedene u oglasu.  
Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Kandidati/kandidatkinje koji ostvaruju pravo prednosti pri zapošljavanju prema posebnim propisima dužni su u prijavi na javni natječaj pozvati se na to pravo te priložiti dokaz o priznatom statusu. Kandidati/kandidatkinje koji se u prijavi na javni natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članova njihovih obitelji („Narodne novine“, broj 121/17, [98/19](https://www.zakon.hr/cms.htm?id=40893), [84/21](https://www.zakon.hr/cms.htm?id=49507)), uz prijavu na javni natječaj dužan je osim dokaza o ispunjavanju traženih uvjeta, priložiti i dokaze propisane člankom 102. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web stranici Ministarstva hrvatskih branitelja: https://branitelji.gov.hr/UserDocsImages//NG/12 Prosinac/Zapošljavanje//Popis dokaza za ostvarivanje prava prednosti pri zapošljavanju.pdf

Prijave na javni natječaj podnose se u roku od **8 dana** od dana objave natječaja na adresu: Centar za rehabilitaciju Rijeka, Kozala 77/B, 51 000 Rijeka, uz naznaku „Natječaj za kućnog majstora“.

Komisiju za provedbu javnog natječaja (u nastavku teksta: Komisija) imenuje ravnateljica Centra za rehabilitaciju Rijeka. Komisija utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja odnosno čije su prijave pravodobne i potpune te s tim kandidatima provodi intervju/razgovor. O vremenu i mjestu održavanja intervjua/razgovora, kandidati će biti obaviješteni dva dana prije dana određenog za intervju/razgovor. Kandidat/kinja koji/a nije pristupio/ila intervjuu/razgovoru više se ne smatra kandidatom/kinjom u postupku. O rezultatima javnog natječaja kandidati/kandidatkinje bit će pisanim putem obaviješteni u zakonskom roku.

Centar za rehabilitaciju Rijeka

Ravnateljica

Iva Letina, mag.oec.